Abdulhamît Orbay Zîndanê Tekîrdagî ra 30 serran ra dima vejîya. Orbay 1992 de qezaya Bismilî ya Amedî de bi îdîaya 'endamîya rêxistine' tepişîyabî, cezaya muebede dîyabî ci. Orbay nê 30 serran de zîndananê Amed, Dîlok, Yozgat, Sêrt, Îzmîr, Sêwreg, Cirnê Reş, Xarpêt û Tekirdagî de mendbi.
Orbayo ke wexto ke kewtbi zîndan 30 serre bi nika 60 serre yo.
Keyeyê Orbayî, embazanê ci û MA TUHAY-DERî verê zîndanî de Orbay pêşwazî kerd. Orbay wexto ke zîndanî ra vejîya kevoka sipîye firnaye.
Orbay ver bi Amedî kewt rayîr.
